section_heading: Sadržaj serije
paragraph_text: Bobby i njegovi suradnici dijele prijateljstvo s okružnom tužiteljicom Helen Gamble koja se čak u jednom trenutku nađe u ljubavnoj vezi s Bobbyjem što predstavlja neugodnost zbog njihove pozicije tijekom sudskih slučajeva. Tvrtka je postala širom poznata po upotrebi strategije koju su zvali Plan B, a koja uključuje stvaranje sumnje na krivnju njihovih klijenata kod porote optužbom treće strane za koju se u većini slučajeva unaprijed zna da je nevina, a kako bi se stvorila opravdana sumnja. I dok je u početku strategija vrlo efektivna, kasnije postaje sve očitijom pogotovo nakon što okružni tužitelji shvate o čemu je zapravo riječ. Sama taktika kod odvjetnika stvara ogromne emocionalne stresove upravo zbog toga što znaju da su osobe koje optužuju putem strategije zapravo nevine. Ponajviše zbog tog razloga Plan B obično se koristio kao zadnje sredstvo obrane. Unatoč prijateljstvu s okružnom tužiteljicom Helen Gamble, upotreba navedene strategije u kombinaciji s visokim postotkom dobivenih i izgubljenih slučajeva izazivala je ljutnju ureda državnog tužitelja, pogotovo u slučaju Kennetha Walsha.